paragraph_text: Jesenski mrazovac (mrazova sestrica, leskovik, Colchicum autumnale) je veoma otrovna, ali i ljekovita biljka iz porodice mrazovki (Colchicaceae). Biljka je nalik šafranu. Ima kratku stabljiku koja naraste početkom proljeća dok se cvjetovi s laticama bjeloroze boje pojave na jesen. Između nekoliko prizemnih listova sabljastog oblika razvija se tobolac s otrovnim sjemenkama.